**AGJENCIA KOMBËTARE E ARSIMIT, FORMIMIT PROFESIONAL DHE KUALIFIKIMEVE**

**RAPORTI PËRMBLEDHËS I AKREDITIMIT**

**PËR SHKOLLËN E MESME TEKNIKE EKONOMIKE, TIRANË**

**Dhjetor 2023**

**I. BAZA LIGJORE**

Procesi i Akreditimit për ofruesit e arsimit dhe formimit profesional, ka filluar për herë të parë në Shqipëri, mbështetur në Ligjin Nr. 15-2017 datë 16.02.2017 “*Për Arsimin dhe Formimin Profesional në Republikën e Shqipërisë”* në Urdhrin nr. 128, datë 6.7.2021 për miratimin e “*Rregullores për Standardet, kriteret dhe procedurat e akreditimit të ofruesve të arsimit dhe formimit Profesional*” të Ministrisë së Financave dhe Ekonomisë (MFE), në rregulloren e brendshme *për organizimin dhe funksionimin e Agjencisë Kombëtare të Arsimit, Formimit Profesional dhe Kualifikimeve* dhe në urdhrin e brendshëm të AKAFPK-së me nr. 23, datë 12.05.2023 “*Për miratimin e udhëzuesit për procedurat e përzgjedhjes, organizimit dhe etikës profesionale të specialistëve si vlerësues të jashtëm, si dhe procedurat e brendshme në zbatim të procesit të akreditimit në institucionet ofruese të AFP-së”*.

**II. KONTEKSTI I OFRUESIT**

Historiku i shkollës Ekonomike fillon që në kohën e regjimit të Zogut, por në vitin 1990 kur u ndryshua sistemi, shkolla Ekonomike si shumë institucione të tjera, u përball me një realitet të ri. Shkolla Ekonomike si shkollë kryesisht me nxënës të ardhur nga rrethet, u ndodh përpara një krize të numrit të nxënësve që erdhi duke rënë në mënyrë të ndjeshme. Në këtë kohë me ndihmën e Agron Çollakut, punonjës i Ministrisë së Arsimit u realizua një binjakëzim i shkollës ekonomike me një shkollë Turizmi në një prej komunave të Romës. U bënë disa trajnime në Romë duke përkthyer programe dhe duke marrë eksperienca. Kjo bëri që shkolla të shpëtonte nga falimenti. Kur shkolla ekonomike në vitin 1993 shkoi në godinën e Pedagogjikes ishin vetëm dy vite të fundit të Pedagogjikes. Në këtë kohë dega e Turizmit pati një rritje të numrit të nxënësve. Shkolla Teknike-Ekonomike në vitin 2000 shpallet shkollë kombëtare.

Në kuadër të procesit të akreditimit, që është aplikuar në ofruesin publik të AFP-së, Shkolla e Mesme Teknike Ekonomike, Tiranë, ky raport përshkruan shkurtimisht gjetjet dhe rekomandimet, mbështetur në 5 fushat e cilësisë.

Shkolla e Mesme Teknike Ekonomike, Tiranë, aplikoi pranë AKAFPK-së për akreditim për kualifikimet profesionale të reja, sipas niveleve përkatëse në KSHK:

1. “Ekonomi biznes” Niveli II në KSHK, Kodi L-II-17
2. “Llogari” Niveli IV në KSHK, Kodi L4-IV-19
3. “Sigurime” Niveli IV në KSHK, Kodi L2-IV-19
4. “Tregti” Niveli IV në KSHK, Kodi L6-IV-20
5. “Sipërmarrje e Agjencisë Turistike” Niveli IV në KSHK, Kodi L5-IV-19
6. “Administrim zyre” Niveli IV në KSHK, Kodi L7-IV-21
7. “Tekstil - Konfeksione” Niveli II në KSHK, Kodi D-II-17
8. “Modelim” Niveli III në KSHK, Kodi D3-III-19
9. “Tekstil - Konfeksion” Niveli IV në KSHK, Kodi D-IV-19
10. “Disenjim mode” Niveli V në KSHK, Kodi D1-V-14

**III. PËRMBLEDHJA E PROCESIT**

Ofruesi publik Shkolla e Mesme Teknike Ekonomike me adresë Rruga “Xhorxhi Martini” Tiranë, depozitoi kërkesën për akreditim pranë AKAFPK-së me nr. prot 846 datë 15.04.2022, dhe protokolluar pranë institucionit tonë me numër prot., 141 datë 19.04.2022. AKAFPK-ja pasi shqyrtoi dokumentacionin e aplikimit vendosi për nisjen e procedurës së akreditimit. Agjencia Kombëtare e Arsimit, Formimit Profesional dhe Kualifikimeve në zbatim të Urdhrit nr. 128/2021 të MFE nisi procesin e Akreditimit duke ngritur dhe konsoliduar grupin e vlerësuesve të jashtëm (GVJ), përmes një procedure të miratuar më parë.

Vizita e grupit të vlerësuesve të jashtëm, i përbërë prej 3 anëtarësh, zgjati 3 ditë sipas një agjende të përcaktuar prej tyre dhe të dakordësuar me ofruesin.

Procesi i akreditimit ka kaluar në hapat e pasqyruara si më poshtë:

1. Studimi i dosjes së dokumenteve të akreditimit, dosjes së vetëvlerësimit dhe raportit përmbledhës të këtij procesi (*para dhe pas vizitës*)
2. Takime të përbashkëta të GVJ për të sqaruar çështje të cilat kërkonin diskutime/sqarime. Takimet janë zhvilluar “*direkt”* dhe “*online*”;
3. Përcaktimi dhe aplikimi i metodave të mbledhjes së të dhënave te ofruesi
4. Aplikimi i pyetësorëve (*google form ose hard copy*)
5. Shkrimi i raportit, i cili është punuar në “*Drive form*” ka ndihmuar shumë në punën e përbashkët për një raport sa më cilësor.
6. Dorëzimi i raportit paraprak nga GVJ në AKAFPK (*i firmosur*) së bashku me evidencat mbështetëse.
7. Marrja e komenteve nga AKAFPK dhe rishikimi i raportit paraprak nga GVJ.
8. Hartimi dhe dorëzimi i raportit me reflektimet dhe sugjerimet përkatëse.

**METODAT E PËRDORURA:**

**Vëzhgimi:** Konsiston në aplikimin e formateve standarde të vëzhgimit të ambienteve të ofruesit dhe të proceseve mësimore të mësimdhënies dhe mësimnxënies, formularët e vëzhgimit të dokumentacioneve të ofruesit.

**Pyetësorë:** Janë aplikuar pyetësorë me grupet e interesit, në google form dhe hard copy duke përzgjedhur kampione përfaqësuese nga të gjitha kualifikimet profesionale që ofruesi kërkon të akreditojë.

**Intervista:** Janë realizuar me grupet e interesit ballë për ballë, pasi janë realizuar vëzhgimet dhe pyetësorët. Intervistat kanë qenë të strukturuara ose gjysmë të strukturuara. Mbledhja e informacioneve me këtë metodë ka lehtësuar komunikimin për të dhënë sqarime pikëpyetjeve të vlerësuesve të jashtëm në lidhje me kritere të caktuara.

**Fokus grupe:** Një metodë e cila ka shkurtuar kohën në mbledhjen e të dhënave nëpërmjet të cilit një vlerësues i jashtëm i përcaktuar si moderator ka intervistuar disa pjesëmarrës nga i njëjti grup interesi.

**Puna në grup:** Ndarja e punës për secilin vlerësues, për grumbullimin dhe përpunimin e dokumentacionit. Të gjitha vlerësimet dhe rekomandimet janë diskutuar dhe kanë dalë nga mendimi i përbashkët i GVJ. Drejtuesja e GVJ ka udhëhequr punën dhe ka komunikuar me AKAFPK-në për çdo problematikë. Në fund të procesit të akreditimit, Raporti përfundimtar u pranua gjerësisht nga të gjithë aktorët dhe më poshtë u prezantuan përpara Ministrit të Financave dhe Ekonomisë, gjetjet kryesore dhe një sërë rekomandimesh që ofruesi publik Shkolla e Mesme Teknike Ekonomike Tiranë,do të duhet të ndjekë më tej.

1. **GJETJET PËR 5 FUSHAT E CILËSISË**

**Fusha 1 Menaxhimi**

Organet drejtuese të ofruesit bashkëpunojnë me përfaqësues të grupeve të interesit, veprimtari e cila dokumentohet dhe bëhet publike. Plani aktual afatmesëm i shkollës 2018-2021 bazohet në të dhënat që kanë të bëjnë me ekonominë kombëtare / rajonale / vendore dhe tregun e punës për kualifikimet profesionale që shkolla kërkon të akreditojë. Buxheti i parashikuar në plane (afatmesme dhe vjetore) përputhet me parashikimin e buxhetit dhe pasqyrat financiare për realizimin e procesit mësimor.

GVJ rekomandon që drejtoria e shkollës mund të marrë në konsideratë planifikimin e zërave në buxhet për programet e zhvillimit profesional të personelit drejtues, Njësisë së Zhvillimit, mësimdhënësve si dhe personelit mbështetës, pavarësisht se deri më tani këto financime janë mbuluar nga donatorë të ndryshëm si Aftësi për Punë (S4J) e të tjerë.

**Kriteri 1.2.2.7** “*Plani vjetor përmban objektiva, plane dhe aktivitete për arsimin gjithëpërfshirës”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Fusha 2 Marrëdhënia dhe bashkëpunimi**

Drejtoria e Shkollës së Mesme Teknike Ekonomike, Njësia e Zhvillimit dhe stafi mësimdhënës shfrytëzojnë mundësi bashkëpunimi me institucionet qendrore, institucionet e vetëqeverisjes vendore dhe bizneset për të zbatuar politika dhe objektiva të përbashkëta me qëllim aftësimin dhe përshtatjen e nxënësve me tregun lokal, rajonal dhe kombëtar të punës.

Shtimi i numrit të bizneseve partnere të shkollës ka sjellë rritje të numrit të nxënësve të punësuar të diplomuar gjatë tre viteve të fundit.

Drejtoria dhe personeli përgjegjës i shkollës komunikon në mënyrë sistematike me të gjitha grupet e interesit, si dhe bëhet përpjekje për të informuar rregullisht mbi veprimtarinë dhe rezultatet e shkollës për kualifikimet profesionale që ofrohen duke marrë feed-back nga ana e tyre me qëllim përmirësimin e rezultateve.

Drejtoria e shkollës dhe mësimdhënësit bëjnë përpjekje të vazhdueshme për të ofruar kualifikime profesionale të reja të cilat përputhen me nevojat e tregut të punës**.**

**Fusha 3 Kurrikula e zbatuar**

Kurrikula shkollore për të gjitha kualifikimet profesionale të ofruara për të cilat është bërë kërkesë për akreditim bazohet në standardet e profesioneve në fuqi, në skeletkurrikulën e miratuar të hartuar nga AKAFPK- ja dhe ndjek udhëzimet e saj për hartimin e kurrikulave në nivel ofruesi. Kurrikula e planifikuar garanton zhvillimin e kompetencave kyçe ndërkurrikulare dhe kompetencave profesionale. Drejtoria e ofruesit të AFP-së në bashkëpunim me Njësinë e Zhvillimit mbështet planifikimin dhe zbatimin e kurrikulës.

Drejtoria e shkollës mbështetet nga projekti Aftësi për Punë (S4J) në trajnimin e mësimdhënësve, përgatitjen e materialeve mësimore digjitale si dhe në pajisjen e klasave dhe zyrave mësimore me Smart TV, kompjuter, lap-top dhe internet duke rritur cilësinë e procesit të mësimdhënies dhe nxënies në të gjitha kualifikimet profesionale.

**Fusha 4 Mësimdhënia dhe të nxënit**

Procesi i mësimdhënies dhe nxënies (strategjitë, metodat, teknikat), duke përfshirë detyrat e shtëpisë, garantojnë arritjen e rezultateve të planifikuara të të nxënit (njohuritë, aftësitë) por edhe qëndrimet (të konkretizuara në planifikimin e aftësive të buta). Cilësia e mjedisit fizik (në klasa dhe vendet e praktikës) krijon mundësi për realizimin e procesit të mësimdhënies dhe nxënies duke garantuar rezultatet e pritshme. Në këtë proces një ndihmë e madhe është dhënë edhe nga partnerë të shkollës si S4J në investime, trajnime të stafit mësimdhënës dhe mbështetës, aktivitete të ndryshme të organizuara në shkollës dhe jashtë saj.

Nxënësit me nevoja të veçanta përfitojnë mbështetje të përshtatshme me qëllim arritjen e rezultateve të pritshme të nxënies, por shkolla nuk ofron materiale apo programe të veçanta për nxënësit me aftësi ndryshe. Drejtoria e shkollës ka bërë kërkesë në Ministrinë e Financave dhe Ekonomisë për 2 (dy) mësues ndihmës më datë 20.04.2022, por deri më tani shkolla merr masa me bazë vullnetare nëpërmjet psikologut për të garantuar materialet e duhura ndihmëse për mësimdhënien për nxënësit me nevoja të veçanta.

**Kriteri 4.3.1.4** “*Mësimdhënësit përdorin instrumente dhe metoda mësimore që kërkojnë bashkëpunim ndërmjet nxënësve, si p.sh: punë në grup ose në grupe të vogla nëpërmjet bashkëveprimit, të nxënit nëpërmjet projekteve, etj”* **rezulton i pa përmbushur** për kualifikimin profesional Dizenjim Mode, Niveli V në KSHK, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.3.6.4** “*Shërbimet e këshillimit dhe orientimit ofrohen fillimisht për nxënësit nga grupet e disavantazhuara, me probleme të të nxënit apo probleme emocionale”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.5.1.6** “*Nxënësit dhe personeli kanë akses në mjediset dhe shërbimet e kujdesit shëndetësor, në përputhje me rregulloret ekzistuese në fuqi”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.6.1.4** “*Në përputhje me përcaktimet e legjislacionit në fuqi, mësimdhënësit hartojnë programe mësimore individuale për nxënësit me nevoja të veçanta”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Fusha 5 Vlerësimi**

Metodologjia dhe instrumentet për vlerësimin e vazhduar, përmbledhës dhe përfundimtar mbulojnë të gjitha rezultatet mësimore dhe kompetencat e përcaktuara nga standardet e profesioneve dhe standardet e kualifikimeve profesionale.

Mësimdhënësit dokumentojnë veprimtaritë dhe përdorin rezultatet e vlerësimit të vazhduar, vlerësimit përfundimtar, vlerësimit të provimeve të niveleve si dhe të Maturës Shtetërore Profesionale, në përputhje me rregulloret dhe udhëzimet e AKAFPK dhe MAS.

Drejtoria e shkollës dhe mësimdhënësit përdorin rezultatet e vlerësimit të vazhduar, vlerësimit përfundimtar, vlerësimit të provimeve të niveleve si dhe të Maturës Shtetërore Profesionale, për të përmirësuar metodat dhe instrumentet për vlerësimin e vazhduar dhe përfundimtar.

Përfaqësuesit e punëdhënësve dhe sektorëve përkatës të biznesit marrin pjesë në komisionet e vlerësimit të provimeve të praktikës profesionale duke dhënë një gjykim për nivelin e fituar të kompetencave të standardit të profesionit dhe tregut real të punës.

1. **REKOMANDIMET E RAPORTIT PËRFUNDIMTAR**

**Fusha 1:**

**Rekomandim 1** (Kriter plotësues 1.1.1.4)

Të publikohen më shpesh dhe në forma të ndryshme të gjitha rezultatet e konsultimit me grupet e interesit si p.sh; në ambientet e shkollës, në vende të tjera të dukshme, në faqen zyrtare të ofruesit, duke siguruar në këtë mënyrë një shpërndarje të drejtë të informacionit me të gjitha grupet e interesit gjatë vitit shkollor 2022-2023.

**Rekomandim 2** (Kriter plotësues 1.1.2.2)

Të përfshihen në planin afatmesëm 2022-2025 rezultatet e funksionimit të organeve zyrtare të krijuara me ligj (vendimet, kërkesat, rekomandimet).

**Rekomandim 3** (Kriter plotësues 1.1.2.3)

Të informohen në mënyrë sistematike nga drejtoria e shkollës të gjithë mësimdhënësit në lidhje me funksionimin dhe aktivitetet që organizon Bordi i shkollës gjatë vitit shkollor 2022-2023.

**Rekomandim 4** (Kriter plotësues 1.2.1.11)

Të përfshihen objektiva, plane dhe aktivitete nga drejtoria e shkollës në bashkëpunim me Njësinë e Zhvillimit lidhur me arsimin gjithëpërfshirës në Planin afatmesëm 2022-2025.

**Rekomandim 5** (Kriter plotësues 1.2.2.7)

Të specifikohen në planin vjetor objektiva si dhe aktivitete të arsimit gjithëpërfshirës të zbërthyera nga plani afatmesëm.

**Rekomandim 6** (Kriter plotësues 1.2.3.4)

Të zhvillohen më shpesh anketa kënaqësie për grupet e interesit si nxënës dhe mësimdhënës, me qëllim përmirësimin e rezultateve për vitin shkollor 2022-2023, veçanërisht në kualifikimet profesionale për të cilat numri i nxënësve që braktisin shkollën është në rritje, siç janë klasat e XII-ta dhe XIII-ta.

**Rekomandim 7** (Kriter plotësues 1.2.3.5 dhe 1.2.3.6)

Të mbahen evidenca mbi frekuentimin dhe rezultatet e të nxënit për të gjithë nxënësit dhe të merren masat për përmirësim nga mësimdhënësit duke informuar prindërit/kujdestarin ligjor gjatë vitit shkollor 2022-2023.

**Rekomandim 8 (Kriter bazë 1.3.2.3)**

Të përdoren mekanizma për rritjen e numrit të diplomuarve të gjurmuar për të bërë një analizë dhe një planifikim sa më të saktë për vitin e ardhshëm për rishikimin e ofertës së kualifikimeve profesionale.

**Rekomandim 9** (Kriter plotësues 1.3.2.6)

Të krijohet dhe mirëmbahet nga drejtoria e shkollës një sistem për menaxhimin e të dhënave të siguruara nga rezultatet e anketave mbi kënaqësinë e grupeve kryesore të interesit me qëllim identifikimin e problematikave dhe marrjen e masave për zgjidhjen e tyre gjatë vitit shkollor 2022-2023.

**Rekomandim 10 (Kriter bazë 1.4.1.6.)**

Të publikohet Raporti i Vetëvlerësimit pas çdo përfundimi të procesit duke filluar nga viti shkollor 2022-2023 në faqen e internetit të ofruesit.

**Rekomandim 11** (Kriter plotësues 1.4.2.2)

Të hartohet më vete instrumenti “Plani i përmirësimit të cilësisë” nga NJZH duke identifikuar qartë pikat e dobëta për çdo fushë të vetëvlerësimit dhe masat e marra për përmirësim duke e përdorur këtë instrument tek Raporti i Vetëvlerësimit për vitin shkollor 2021-2022.

**Rekomandim 12** (Kriter plotësues 1.4.2.4)

Të rritet numri i bizneseve partnere të shkollës për çdo kualifikim profesional për të mundësuar zhvillimin e praktikave profesionale në masën 50-100% gjatë vitit shkollor 2022-2023.

**Rekomandim 13** (Kriter plotësues 1.5.1.8)

Të përfshihen në vlerësimin e performancës së mësimdhënësve edhe kritere për arsimin gjithëpërfshirës dhe mirëqenien e nxënësve për vitin shkollor 2022-2023.

**Rekomandim 14 (Kriter bazë 1.5.2.1)**

Të hartohen planet individuale të zhvillimit profesional të mësuesve me kohë të plotë dhe me kohë të pjesshme të cilët janë të punësuar tre vitet e fundit për të rritur cilësinë në procesin e mësimdhënies dhe motivuar mësuesit gjatë vitit shkollor 2022-2023.

**Rekomandim 15** (Kriter plotësues 1.5.2.5)

Të sigurohet bashkëpunim midis drejtorisë së shkollës dhe Koordinatorit të ZHVP për hartimin e planeve individuale për zhvillimin profesional të mësuesve, të tilla si vlerësimet mes ekspertëve, planifikimi në grup dhe puna mësimore në grup, mentorimi për mësuesit e emëruar rishtazi, etj gjatë vitit shkollor 2022-2023.

**Rekomandim 16** (Kriter plotësues 1.5.3.1)

Të dokumentohet (inventarizohet) në një dosje të veçantë çdo “Praktikë e mirë” gjatë vitit shkollor 2022-2023.

**Rekomandim 17** (Kriter plotësues 1.6.1.5)

Të planifikohen nga drejtoria e shkollës trajnime edhe për personelin mbështetës gjatë vitit shkollor 2022-2023.

**Fusha 2:**

**Rekomandim 18** (Kriter plotësues 2.1.2.3)

Të planifikohen në planin afatmesëm 2022-2025 dhe në planin vjetor 2022-2023 veprimtari, aktivitete në lidhje me informimin e institucioneve të vetëqeverisjes vendore mbi veprimtarinë dhe rezultatet e shkollës.

**Rekomandim 19** (Kriter plotësues 2.1.2.4)

Të realizohen pyetësorë nga shkolla të paktën një herë në vit gjatë vitit shkollor 2022-2023 për institucionet e vetëqeverisjes vendore mbi veprimtarinë, rezultatet apo nivelin e kënaqësisë me shkollën.

**Rekomandim 20** (Kriter plotësues 2.2.1.4.)

Të përdoren anketa/pyetësorë të nivelit të kënaqësisë me komunitetin lokal të biznesit gjatë vitit shkollor 2022-2023.

**Rekomandim 21** (Kriter plotësues 2.2.2.2)

Të përcaktohen kushte për garantimin e të nxënit me bazë punën dhe aftësimin praktik në memorandumet/marrëveshjet e bashkëpunimit me biznese gjatë vitit shkollor 2022-2023.

**Rekomandim 22** (Kriter plotësues 2.2.2.3)

Të mblidhen në mënyrë sistematike informacione mbi aktivitetet për të gjithë nxënësit që zhvillojnë praktikë profesionale në biznese, gjatë vitit shkollor 2022-2023.

**Rekomandim 23 (Kriter bazë 2.3.1.1)**

Të identifikohen dhe të listohen në planin afatmesëm dhe në planin vjetor grupet e interesit dhe partnerët nga komuniteti vendas dhe shoqëria civile, në një rubrikë të veçantë të këtyre dokumenteve për planin vjetor 2022-2023 dhe planin afatmesëm 2022-2025.

**Rekomandim 24** (Kriter plotësues 2.3.1.6.)

Të dokumentohen marrëdhëniet sistematike të ofruesit të AFP-së me grupet vendase të interesit, komunitetin vendas dhe shoqërinë civile mbi veprimtarinë dhe rezultatet e ofruesit të AFP-së gjatë vitit shkollor 2022-2023.

**Rekomandim 25** (Kriter plotësues 2.3.1.6)

Të organizohen të paktën një herë në vit pyetësorë/anketa mbi kënaqësinë e grupeve të interesit, komunitetit si dhe shoqërisë civile mbi veprimtarinë dhe rezultatet e shkollës gjatë vitit shkollor 2022-2023.

**Rekomandim 26** (Kriter plotësues 2.4.1.1)

Të identifikohen ofruesit kombëtarë (dhe ndërkombëtarë nëse ka) të AFP-së në planin afatmesëm 2022-2025 dhe planin vjetor 2022-2023.

**Rekomandim 27** (Kriter plotësues 2.4.1.1)

Të zgjerohen bashkëpunime me ofrues ndërkombëtarë të AFP-së me qëllim rritjen e cilësisë dhe shkëmbimin e eksperiencave gjatë vitit shkollor 2022-2023.

**Rekomandim 28** (Kriter plotësues 2.4.2.1)

Të identifikohen qartë në planin afatmesëm 2022-2025 dhe në planin vjetor 2022-2023 bashkëpunimet me institucionet arsimore kombëtare si universitetet dhe shkollat 9-vjeçare.

**Fusha 3:**

**Rekomandim 29**(Kriter plotësues 3.1.2.3.)

Të mundësohet rritja e numrit të bashkëpunimeve me biznesin në mënyrë të tillë që shkolla të sigurojë më shumë burime për realizimin e aftësimit praktik të nxënësve në të gjitha kualifikimet profesionale gjatë vitit shkollor 2022-2023 (vetëm 1/3 e nxënësve zhvillojnë praktikë profesionale në biznes).

**Rekomandim 30 (Kriter bazë 3.1.5.2)**

Të dokumentohet veprimtaria që shkolla ndjek për hartimin e planeve individuale të moduleve në bashkëpunim me biznesin gjatë vitit shkollor 2022-2023.

**Rekomandim 31** (Kriter plotësues 3.2.1.2 dhe 3.2.1.3)

Të merren masa nga drejtoria e shkollës në bashkëpunim me mësimdhënësit që të gjithë nxënësit të kenë akses në përdorimin e pajisjeve digjitale në kulturën e përgjithshme, profesionale dhe aftësimin praktik gjatë vitit shkollor 2022-2023.

**Rekomandim 32 (Kriter bazë 3.2.3.1)**

Të vendoset “Kutia e ndihmës së shpejtë” në të gjitha ambientet e shkollës të cilësuar me ligj dhe jo vetëm në sallën e infermierisë, gjatë vitit shkollor 2022-2023.

**Rekomandim 33** (Kriter plotësues 3.3.1.2)

Të realizohen dhe të dokumentohen më shumë takime bashkëpunimi ndërmjet mësimdhënësve për planifikimin dhe realizimin e mësimeve, për të mbuluar të gjitha kompetencat nga standardet e profesioneve dhe standardet e kualifikimeve profesionale dhe për të shmangur hendeqet ose mbivendosjet për të gjitha kualifikimet profesionale gjatë vitit shkollor 2022-2023.

**Fusha 4:**

**Rekomandim 34 (Kriter bazë 4.3.3.2)**

Të planifikohet përdorimi i platformës *mesovet.al* i mundësuar nga projekti Aftësi për Punë S4J për të nxitur procesin e të nxënit dhe të mësimdhënies nga të gjithë nxënësit dhe mësimdhënësit, gjatë vitit shkollor 2022-2023.

**Rekomandim 35 (Kriteri bazë 4.1.2.2)**

Të mundësohet shfrytëzimi i plotë i pajisjeve dhe mjeteve digjitale që shkolla ofron gjatë vitit shkollor 2022-2023.

**Rekomandim 36** (Kriteri plotësues 4.1.2.3)

Të merren masa nga drejtoria e shkollës për të realizuar plotësisht aftësimin praktik me burimet e nevojshme (kompjuter, internet) për të zhvilluar aftësitë praktike në të gjitha kualifikimet profesionale ku planifikohet realizimi i Firmave Ushtrimore gjatë vitit shkollor 2022-2023.

**Rekomandim 37** (Kriter plotësues 4.1.2.3)

Të merren masa nga drejtoria e shkollës për të realizuar plotësisht aftësimin praktik me burimet e nevojshme (programe financiare kompjuterike Alpha Web, Financa 5) për të zhvilluar aftësitë praktike në kualifikimet profesionale ku planifikohet realizimi i Firmave Ushtrimore dhe moduleve të tjera me karakter të regjistrimeve të veprimeve ekonomike gjatë vitit shkollor 2022-2023.

**Rekomandim 38** (Kriter plotësues 4.1.2.3)

Të merren masa nëpërmjet hartimit, zbatimit dhe monitorimit të një plani konkret nga Njësia e Zhvillimit nëse ka hendeqe ndërmjet aftësimi praktik, i cili kryhet në partnerin e biznesit me rezultateve të përcaktuara nga kërkesat e kualifikimeve profesionale që shkolla ofron gjatë vitit shkollor 2022-2023.

**Rekomandim 39 (Kriter bazë 4.2.1.2)**

Të planifikohet në të gjitha planet mësimore vjetore dhe planifikimet ditore ndërtimi i të gjitha objektivave të karakterit SMART gjatë vitit shkollor 2022-2023.

**Rekomandim 40** (Kriter plotësues 4.2.1.4)

Të planifikohen nga të gjithë mësimdhënësit në të gjitha lëndët/modulet profesionale edhe objektiva të karakterit social dhe emocional SMART gjatë vitit shkollor 2022-2023.

**Rekomandim 41** (Kriter plotësues 4.3.1.6)

Të shtohen llojet e instrumenteve dhe metodave mësimore për përmbushjen e objektivave në fushën e të nxënit social dhe emocional gjatë vitit shkollor 2022-2023.

**Rekomandim 42** (Kriter plotësues 4.3.1.7)

Të dokumentohet zbatimi praktik i aktiviteteve dhe temave mësimore ndërkurrikulare gjatë vitit shkollor 2022-2023.

**Rekomandim 43 (Kriter bazë 4.3.3.2)**

Të mundësohet aksesi në të gjitha pajisjet TIK, softuerët dhe aplikacionet sipas planifikimit i të gjithë nxënësve në të gjitha kualifikimet profesionale që ofron shkolla gjatë vitit shkollor 2022-2023.

**Rekomandim 44 (Kriter bazë 4.6.1.1)**

Të raportohet në institucionet përgjegjëse për problematikat e rampës së pjerrët në shkollë për nxënësit me aftësi të kufizuara lëvizore për përmirësimin e kushteve duke nisur procedurat përkatëse.

**Rekomandim 45 (Kriteret bazë 4.6.1.1 dhe 4.3.4.2)**

Të garantohet aksesi në mjediset e ndryshme të shkollës nxënësve/mësuesve me nevoja të veçanta gjatë vitit shkollor 2022-2023 (fizike, motorike, psiko-sociale, etj.)

**Rekomandim 46** (Kriter plotësues 4.3.1.6 dhe 4.3.5.3)

Të përfshihen më shumë në të gjitha modulet, instrumente dhe metoda mësimore për përmbushjen e objektivave në fushën e të nxënit social dhe emocional gjatë vitit shkollor 2022-2023.

**Rekomandim 47** (Kriter plotësues 4.3.6.4)

Të dokumentohet rregullisht puna e mësimdhënësve në lidhje me shërbimet e orientimit dhe të këshillimit për nxënësit nga grupet e disavantazhuara/vulnerabël, me probleme emocionale dhe probleme të të nxënit gjatë vitit shkollor 2022-2023.

**Rekomandim 48 (Kriteri bazë 4.5.1.1)**

Të përmirësohet siguria në shkallën jugore të emergjencës, në kangjellat, pasi mungojnë elementet që garantojnë sigurinë e nxënësve gjatë vitit shkollor 2022-2023.

**Rekomandim 49** (Kriter plotësues 4.5.1.6)

Të merren masa nga drejtoria e shkollës që të paktën një mësues për 400 nxënës të certifikohet për administrimin e ndihmës së parë në zbatim të Udhëzimit nr.14, datë 27.5.2021, Neni 148, pika 3, gjatë vitit shkollor 2022-2023.

**Rekomandim 50** (Kriteri plotësues 4.6.1.4)

Të hartohen plane edukative individuale për nxënësit me nevoja të veçanta gjatë vitit shkollor 2022-2023.

**Rekomandim 51** (Kriter plotësues 4.5.1.4)

Të merren masa nga drejtoria e shkollës që të realizohen në çdo vit shkollor për të gjithë nxënësit dhe mësimdhënësit, ushtrime lidhur me sjelljen që duhet ndjekur në situata emergjente (p.sh. ushtrime stërvitore evakuimi etj.).

**Rekomandim 52** (Kriteri plotësues 4.5.1.6)

Të punësohet një mjek me kohë të plotë në shkollë dhe të mbahen shënime për çdo nxënës ose mësimdhënës në kartela mjekësore sipas një regjistri/formati zyrtar të shërbimeve që iu ofrohen gjatë vitit shkollor 2022-2023.

**Fusha 5:**

**Rekomandim 53** (Kriteret plotësuese 5.1.3.3 dhe 5.1.3.4)

Të plotësohen evidencat e rezultateve të të nxënit për të gjithë nxënësit (plotësimi i portofolave të nxënësve) edhe në kulturën profesionale, veçanërisht klasat e XIII-ta pasi po përgatiten për tregun e punës gjatë vitit shkollor 2022-2023.

**Rekomandim 54** (**Kriter bazë 5.1.3.1** dhe kriter plotësues 5.1.8.3)

Të merren masa nga Drejtoria e shkollës në bashkëpunim me Njësinë e Zhvillimit për informimin në mënyrë sa më të rregullt të grupeve të interesit për rezultatet e provimeve përfundimtare (provime të niveleve dhe provimeve të Maturës Shtetërore Profesionale), në veçanti sektorit të biznesit gjatë vitit shkollor 2022-2023

**Rekomandim 55 (Kriter bazë 5.1.7.1)**

Të informohen të gjithë nxënësit dhe prindërit në lidhje me të gjitha metodat, instrumentet dhe kriteret e vlerësimit për vlerësimet gjatë orëve mësimore, në fund të semestrave apo në fund të vitit shkollor, gjatë 2022-2023.

**Rekomandim 56 (Kriter bazë 5.1.9.2)**

Të hartohen objektiva më vete në planin vjetor të shkollës ose planin e përmirësimit të cilësisë për vitin e ardhshëm shkollor lidhur me përmirësimin e metodave dhe instrumenteve për vlerësimin e vazhduar gjatë vitit shkollor 2022-2023.

**Rekomandime specifike: Kualifikimi Profesional Dizenjim mode, Niveli V në KSHK**

**Fusha 1:**

**Rekomandim 1 (Kriter bazë 1.5.2.1)**

Të hartohen planet individuale të zhvillimit profesional të mësuesve me kohë të plotë dhe me kohë të pjesshme për të rritur cilësinë në procesin e mësimdhënies dhe motivuar mësuesit gjatë vitit shkollor 2022-2023.

**Fusha 3:**

**Rekomandim 2** (Kriter plotësues 3.1.3.2.)

Të sigurohet zhvillimi i kompetencave kyçe, me një theks të veçantë tek aftësitë e shkrimit dhe leximit, aftësitë numerike dhe digjitale në mësimet e planifikuara të mësimdhënësve gjatë vitit shkollor 2022-2023.

**Fusha 4:**

**Rekomandim 3** (Kriter plotësues 4.3.1.3.)

Të fokusohen mësimdhënësit në të gjitha aktivitetet mësimore në rritjen e njohurive nëpërmjet interpretimit, analizës, sintezës ose vlerësimit si dhe më pak në grumbullimin dhe riprodhimin e informacionit gjatë vitit shkollor 2022-2023.

**Rekomandim 4** (Kriter plotësues 4.3.1.4.)

Të përdoren nga të gjithë mësimdhënësit e kualifikimit profesional “Dizenjim Mode”, niveli V i KSHK-së instrumente dhe metoda mësimore që kërkojnë bashkëpunim ndërmjet nxënësve, si punë në grup, në çifte ose në grupe të vogla, nxënie përmes bashkëveprimit si dhe nxënie përmes projekteve gjatë vitit shkollor 2022-2023.

**Rekomandim 5** (Kriter plotësues 4.3.1.6)

Të trajnohen të gjithë mësimdhënësit në përdorimin e instrumenteve dhe metodave mësimore për përmbushjen e objektivave në fushën e të nxënit social dhe emocional gjatë vitit shkollor 2022-2023.

**Fusha 5**

**Rekomandim 6** **(Kriter bazë 5.1.1.4)**

Të përdoren sipas planifikimit metodologjia dhe instrumentet për vlerësimin e vazhduar të rezultateve të të nxënit gjatë vitit shkollor 2022-2023.

**Rekomandim 7 (Kriter bazë 5.1.2.5)**

Të sigurohen evidenca individuale monitoruese për frekuentimin e nxënësve si dhe evidenca vlerësuese për rezultatet dhe ecurinë për të gjithë nxënësit gjatë vitit shkollor 2022-2023.

**VI. VENDIMI PËR AKREDITIM**

Në bazë të raportit të akreditimit dhe propozimit të AKAFPK-së, Ministria e Financave dhe Ekonomisë mori vendimin për **akreditimin me kusht** për ofruesin publik të AFP-së, Shkollën e Mesme Teknike Ekonomike Tiranë, me Vendim Nr. 7, datë 17.02.2023.

**VII. MONITORIM I POSAÇËM**

Procesi i *Monitorimit të Posaçëm* bazohet në pikën **d** të nenit **24** të Urdhrit nr. 128, datë 6.7.2021 për miratimin e “*Rregullores për standardet, kriteret dhe procedurat e akreditimit të ofruesve të arsimit dhe formimit Profesional*” të Ministrisë së Financave dhe Ekonomisë dhe në urdhrin e brendshëm të AKAFPK-së me nr. 23, datë 12.05.2023 “*Për miratimin e udhëzuesit për procedurat e përzgjedhjes, organizimit dhe etikës profesionale të specialistëve si vlerësues të jashtëm, si dhe procedurat e brendshme në zbatim të procesit të akreditimit në institucionet ofruese të AFP-së”,* mbështetet në Raportin e Vlerësimit të Jashtëm të procesit të Akreditimit, të nisur në vitin 2022 i cili përfundoi me dhënien e certifikatës *Akreditim me Kusht,* me Vendimin Nr. 7 datë 17.02.2023 të MFE-së si dhe certifikuar nga AKAFPK-ja me të dhënat e regjistrit të akreditimit me certifikatën numër serie nr. 1, lëshuar më datë 21.02.2023, me afat vlefshmërie deri më 16.08.2023.

Në Raportin e Vlerësimit të Jashtëm të procesit të Akreditimit, hartuar nga Grupi i Vlerësimit të Jashtëm në vitin 2022, Ofruesi publik i AFP-së, Shkollën e Mesme Teknike Ekonomike, Tiranë nuk arriti të përmbushte vetëm pesë kritere plotësuese dhe konkretisht:

**Kriteri 1.2.2.7** “*Plani vjetor përmban objektiva, plane dhe aktivitete për arsimin gjithëpërfshirës”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.3.1.4** “*Mësimdhënësit përdorin instrumente dhe metoda mësimore që kërkojnë bashkëpunim ndërmjet nxënësve, si p.sh: punë në grup ose në grupe të vogla nëpërmjet bashkëveprimit, të nxënit nëpërmjet projekteve, etj”* **rezulton i pa përmbushur** për kualifikimin profesional Dizenjim Mode, Niveli V në KSHK, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.3.6.4** “*Shërbimet e këshillimit dhe orientimit ofrohen fillimisht për nxënësit nga grupet e disavantazhuara, me probleme të të nxënit apo probleme emocionale”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.5.1.6** “*Nxënësit dhe personeli kanë akses në mjediset dhe shërbimet e kujdesit shëndetësor, në përputhje me rregulloret ekzistuese në fuqi”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**Kriteri 4.6.1.4** “*Në përputhje me përcaktimet e legjislacionit në fuqi, mësimdhënësit hartojnë programe mësimore individuale për nxënësit me nevoja të veçanta”* **rezulton i pa përmbushur**, mbështetur në vlerësimin e bërë nga GVJ në Raportin përfundimtar të Akreditimit.

**VIII. ARGUMENTIMI PËR AKREDITIM**

Ofruesi publik i AFP-së, Shkolla e Mesme Teknike Ekonomike Tiranë, depozitoi pranë AKAFPK-së kërkesën për *Monitorim të Posaçëm* me nr. 951 prot. datë 22.6.2023, regjistruar tek AKAFPK-ja me nr. 197/1 prot. datë 23.6.2023, ku kërkonte të niste procesin e Monitorimit të Posaçëm, pasi Ofruesi Publik i AFP-së, Shkolla e Mesme Teknike Ekonomike Tiranë, ka kryer një sërë veprimesh dhe aktivitetesh për të përmbushur kriteret e pa plotësuara të lëna detyrë në Raportin e Vlerësimit të Jashtëm të procesit të Akreditimit gjatë vitit 2022.

**IX. REKOMANDIMET E RAPORTIT TË MONITORIMIT TË POSAÇËM**

Grupi i Vlerësimit të Jashtëm, (GVJ), pasi kreu vizitën në terren si dhe verifikoi dokumentet e ofruara nga Ofruesi Publik i AFP-së, Shkolla e Mesme Teknike Ekonomike, Tiranë, arrin në përfundimin që Ofruesi Publik i AFP-së, Shkolla e Mesme Teknike Ekonomike, Tiranë ka përmbushur kriteret plotësuese 1.2.2.7; 4.3.1.4; 4.3.6.4; 4.5.1.6; 4.6.1.4; të cilat ishin të vetmet kritere që pengonin përfitimin e certifikatës së akreditimit të plotë.

**X. VENDIMI PËR NDRYSHIMIN E STATUSIT TË AKREDITIMIT**

AKAFPK-ja pasi zhvilloi të gjithë procedurën e Monitorimit të Posaçëm, në Ofruesin Publik të AFP-së, Shkollën e Mesme Teknike Ekonomike, Tiranë, në respektim të gjithë procedurave zyrtare sipas kuadrit ligjor në fuqi, si dhe pasi u siguruan evidenca të mjaftueshme të cilat dëshmuan përmbushjen e standardeve dhe kritereve të akreditimit, arriti në përfundimin që të propozojë, dhënien e **akreditimit të plotë** për ofruesin publik të AFP-së Shkolla e Mesme Teknike Ekonomike, Tiranë për kualifikimet profesionale për të cilat ka aplikuar. AKAFPK ka lëshuar certifikatën e akreditimit të plotë, me nr. serie 7, data 3.11.2023, me afat vlefshmërie deri më 5.10.2027.